Milet I 3, 140B
Region: Asia Minor — Ionia

γορτυνιων. εαν τις μιλησιων εγ γορτυνι η γορτυνιων εμ μιλητωι εφαπτηται σωματος η δουλου η ελευθερου αμ μεν αναγηι ο εχων πρατορι αξιοχρεωι η εις πολιν ενδικον αποδους την τιμην την αρχα[ι]αν αποδοτω το σωμα ο εφαψαμενος αν δε μη αναγηι αποδοτω το σωμα ο εχων τωι εφαψαμενωι αυθημερον. αν δε τι αντιλεγηται περι του σωματος περι ουτινος κρινειν εμ μιλητωι μεν τους του εμποριου επιμελητας πενθ ημερων εγ γορτυνι δε τους κοσμους ημερων πεντε. των δε δικασθεντων τας πραξεις ειναι εμ μιλητωι μεν κατα τον νομον τον εμπορικον εγ γορτυνι δ[ε] κατα τον νομον τον προξενικον κατα τα αυτα λυκτιοι αρκαδες αριαιοι υρταιοι.